Jože Plečnik

Jože Plečnik (23. januar 1872, Ljubljana - 7. januar 1957, Ljubljana), slovenski arhitekt.

 Biografija 

Nakon prve neuspješne godine u nižoj gimnaziji, napustio je školovanje. Otac ga je potom uzeo u svoju stolarsku radionicu gdje je Jože Plečnik počeo polako graditi svoj zanat. Uz državnu stipendiju nastavio svoje obrazovanje u Državnoj obrtničkoj školi u Grazu. Izučio je zanat stolara i dizajnera namještaja.

Arhitekturom se počeo baviti nakon što je ostao zapanjen vidjevši nacrte Berlinske katedrale Otta Wagnera.
Nadugo zatim se upisao na studij u Grazu, a potom u Beču u klasi gospodina Wagnera. Njegove rane projekte karakterišu racionalna organizacija i planiranje, tipični za Wagnerove dizajne stanova i infrastrukture i bogato dekorisane površine sa organskim motivima tipičnim za secesiju. 
Kao nagradu za izvrstno urađen diplomsko rad, dobio je Rimsku stipendiju, koja mu je omogoćila višemjesečno studijsko putovanje po Italiji i Franciji.
Godine 1901. je otvorio samostalni arhitektni atelje. Od 1911. godine je bio profesor na Umjetničko-obrtnoj školi u Pragu, od 1920. na Tehničkom fakultetu u Ljubljani.
1938. godine je postao član Slovenske akademije znanosti i umjetnosti. Proglašen je za počastnog građanina Ljubljane, te je dobio odlikovanje Zasluge za narod, Prešernovu nagradu.

Plečnikova Crkva Svetog Duha (Beč, 1910 - 1913) je značajna zbog svog inovativnog korištenja livenog (poured-in-place) betona kao strukture, a ujedno i spoljne površine. Najradikalnija je crkvena kripta, sa vitkim betonskim stubovima, i uglastim kapitolima i bazama.

Do uvođenja Eura, njegov lik se nalazio na SIT - u apoenu od 500 tolara, a na pozadini slika njegovog velikog djela Narodne i univerzitetne biblioteke u Ljubljani.

 Reference 

 Vanjski linkovi 

 https://whc.unesco.org/en/list/1643/
 https://www.inyourpocket.com/ljubljana/joze-plecnik-the-man-who-built-ljubljana_73948f

Kategorija:Slovenski arhitekti
Kategorija:Biografije, Ljubljana
Kategorija:Članovi SAZU
Kategorija:Rođeni 1872.
Kategorija:Umrli 1957.